Kloon jou hier, kloon jou daar, en siedaar
Met: Andrew Buckland, Daniel Buckland en Mongi Mthombeni
Regie: Janet Buckland
Die Barney Simon-teater, Markteater
Tot 28 Novermber 2004.
"Dis nou wat mens teater noem," het my aktrise-vriendin Fiona gefluister en haar lekker in haar stoel uitgestrek. Ons sit in die Barney Simon by die Markteater en kyk Andrew Buckland se jongste show, Fuse.
Wel, mens kan seker nie 'n fout maak as jy een van Buckland se teaterstukke gaan kyk nie. Hy's darem maar net die koning van fisieke teater!
Fuse is 'n apokaliptiese komedie wat in die jaar 2136 afspeel. Dis 'n sci-fi whodunit-riller oor die einde van die w�reld.
Die stuk vra wie die man dan is wat met die dodelikste virus denkbaar die raadsaal van die grootste internasionale biotegniese maatskappy wat dit ontwerp het, soos 'n suicide bomber binnestorm en dit loslaat. Hy self gaan dood, die raad word uitgewis, die hele gebou word binne minute ge�nfekteer, die stad in ure en die hele planeet binne weke. Kort voor lank is almal dood. Wat het hierdie man gedryf om dit te doen?
Gelukkig is daar diep onder in die kelder twee laboratoriumrotte wat ondervinding het van kloning en genetika en gou-gou kloon hulle vir Phil, die man wat na hulle gekyk het, wat hulle grootgemaak het en na hulle omgesien het.
Deur die kombinasie van visuele komedie, politiese satire, hansworsery, fisieke teater en mimiekkuns bewys Buckland, wat ook die stuk geskryf het, weer eens watter meester hy is.
Saam met hom in die span is sy seun Daniel, en Mongi Mthombeni. Die veelbekroonde Janet Buckland (The Ugly Noo Noo, Between The Teeth, en The Water Juggler) het die regie behartig.